
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
ELŐTERJESZTÉS

Védőnői pályázat kiírására

Martfű Város Önkormányzata Képviselő-testületének 

2014. június 26-i ülésére

Előkészítette: Herczegné Horváth Eszter irodavezető

Véleményező: Pénzügyi, Ügyrendi és Városfejlesztési Bizottság



Egészségügyi, Foglalkoztatási és Szociális Bizottság

Döntéshozatal: egyszerű többség 

Tárgyalás módja: nyilvános ülés
Tisztelt Képviselő-testület!

Martfű Város Önkormányzatának Képviselő-testülete a 64/2014. (IV.30.) Ö. határozatában döntött védőnői pályázat meghirdetéséről. 

A képviselő-testületi döntés alapján a védőnői állást meghirdettük a közigálláson és Martfű város  honlapján. A pályázat beadási határideje lejárt 2014. június 15. napjával.
A pályázati felhívásra három pályázat érkezett, egy pályázó személyesen juttatta el a pályázatát a polgármesteri hivatalba, két pályázat elektronikus úton érkezett be. A beérkezett pályáztok közül egyik sem felel meg maradéktalanul a pályázati kiírásnak. Egyik pályázó sem küldött erkölcsi bizonyítványt, illetve egyik sem tudta csatolni végzettséget igazoló dokumentum és az érvényes egészségügyi szakdolgozói nyilvántartó kártya másolatát. 

Mindhárom pályázó rendelkezik államvizsgával. Két pályázó diplomájának átvételére 2014 június végén kerül sor. Ők rendelkeznek nyelvvizsgával. Egy pályázó a napokban tesz írásbeli nyelvvizsgát, a diplomáját a sikeres nyelvvizsga után kaphatja meg. Mindhármójuk a diploma átvételét követően nyújthatja be a működési engedélyhez szükséges szakdolgozói nyilvántartásba vétel iránti kérelmet.   
A beérkezett pályázatok a fenti hiányosságok miatt nem érvényesek. 
Javaslom a védőnői állás betöltésére az ismételt pályázati kiírását közzétételét az előterjesztés mellékletét képező pályázati felhívásnak megfelelően. 
Kérem a képviselő-testületet az előterjesztés  megtárgyalására és a határozati javaslatban foglaltak elfogadására.

Határozati javaslat

Martfű Város Önkormányzata Képviselő-testületének
 …/2014. (VI…) Ö. Határozata
Védőnői  pályázat kiírásáról
Martfű Város Önkormányzatának Képviselő-testülete megtárgyalta a Védőnői  pályázat kiírására szóló előterjesztést és az alábbi határozatot hozza:
.

Martfű Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/A §-a alapján pályázatot hírdet a határozat mellékletét képező pályázati kiírásnak megfelelően a 2014. augusztus 31-től megüresedett I. számú védőnői szolgálat feladatainak ellátására. 
Felelős:Dr Kiss Edit polgármester

Határidő: 2014. június 30. 
Martfű, 2014. június 18.
                                                                                        Dr. Kiss Edit
                                                                                        polgármester

Látta: Szász Éva jegyző

